পশ্চিমবঙ্গ
পশ্চিমবঙ্গের রাজনীতিতে দুই প্রধান প্রতিপক্ষ শক্তি হল ভারতের কমিউনিস্ট পার্টি (মার্ক্সবাদী) (সিপিআই(এম)) নেতৃত্বাধীন বামফ্রন্ট ও সর্বভারতীয় তৃণমূল কংগ্রেস। ২০০৬ সালের বিধানসভা নির্বাচনে ২৩৫টি আসন দখল করে বুদ্ধদেব ভট্টাচার্যের নেতৃত্বে বামফ্রন্ট সরকার ক্ষমতায় আসে। বিগত ৩৪ বছর এই বামফ্রন্ট পশ্চিমবঙ্গ শাসন করেছে। এই সরকার ছিল বিশ্বের দীর্ঘতম মেয়াদের গণতান্ত্রিকভাবে নির্বাচিত কমিউনিস্ট সরকার। ২০১১ সালের বিধানসভা নির্বাচনে, ২২৬টি আসন দখল করে মমতা বন্দ্যোপাধ্যায়ের নেতৃত্বাধীন তৃণমূল কংগ্রেস-জাতীয় কংগ্রেস জোট বামফ্রন্টকে পরাজিত করে পশ্চিমবঙ্গে সরকার গঠন করছে।
হুন সেন
হুন সেন (; জন্ম: ৫ আগস্ট, ১৯৫২) ক্যামপং চেম এলাকায় জন্মগ্রহণকারী কম্বোডিয়ার বিশিষ্ট রাজনীতিবিদ। বর্তমানে তিনি কম্বোডিয়ার ৩৪তম প্রধানমন্ত্রীর দায়িত্ব পালন করছেন। এছাড়াও, কম্বোডিয়ান পিপলস পার্টি’র (সিপিপি) সভাপতির দায়িত্ব পালনসহ কান্দাল প্রদেশ থেকে নির্বাচিত সংসদ সদস্য তিনি। পঁচিশ বছরেরও অধিককাল ধরে কম্বোডিয়ার প্রধানমন্ত্রী রয়েছেন। এরফলে তিনি কম্বোডিয়ার দীর্ঘকালীন সময়ের সরকার প্রধান ও বিশ্বের অন্যতম দীর্ঘকালীন নেতৃত্বের অধিকারী হিসেবে পরিচিতি পেয়েছেন। তাঁর পূর্ণাঙ্গ সম্মানসূচক পদবী হচ্ছে ‘সামদেক আকিক মহা সেনা পাদে টেকো হুন সেন’; যার অর্থ দাঁড়ায় ‘প্রভু প্রধানমন্ত্রী, সুপ্রিম মিলিটারী কমান্ডার হুন সেন’। শৈশবে তাঁর নাম ছিল ‘হুন বুনাল’। পরবর্তীতে ১৯৭২ সালে খেমার রুজ দলে যোগদানের দুই বছর পর নিজ নাম পরিবর্তিত করে বর্তমান নামে পরিচিতি ঘটান।